Британиатәи Ауниверситет Абериствайт астудентка, ажурналист, авеб-саит Discover Abkhazia аԥҵаҩы Софи Роиал лассы-лассы Аԥсны иазку аматериалқәа лкьыԥхьуеит. Sputnik Аԥсны Анжелика Бениаԥҳа аинтервиу лыҭо Роиал далацәажәеит иҭлыжьыз лышәҟәы "Абхазия – гид путешественника и разговорник".
– Аԥсны шәыҟоижьҭеи кыр ҵуама? Раԥхьаӡа акәны арахь шәанбааи?
– Сара сзы Кавказ акыр иинтересуп. Раԥхьаӡа акәны арахь сааит ҵыԥх. Уажәы мызк ҵуеит ара сыҟоижьҭеи. Сгәы иҭоуп цәыббрамзазы сеиҭахынҳәырц.
– Кавкази шәареи, хаҭала Аԥсни шәеибадырра шԥаҟалеи?
– Сара аҩызцәа рацәаҩны исымоуп Қырҭтәыла, Азербаиџьан, Ермантәыла. Галтәи сдырҩык лоуп Аԥсны сзырдырыз.
– Уаанӡа Аԥсны аӡбахә акәын ишәаҳахьаз. Нас ижәбеит. Ижәбази ишәаҳази еиԥшума?
– Ҳәарада. Иаҳҳәап Қырҭтәылатәи аинформациа ала ара сырӷьычыр акәын, аӡы, афымцалашара уҳәа акгьы ыҟамзар акәын. Аԥсныҟа аара иацәзыршәо апропоганда аус ауеит.
– Шәара шәымшәаӡеи?
– Дасу игәы ишиҵанаҳәо дныҟәар ауп. Сара гәаҳәарыла сааит Аԥсныҟа.
– Шәара Аԥсны иазку ашәҟәы авторс шәыҟоуп. Заҟаамҭа аус адыжәулози?
– Шықәсык. Аԥсны иазкны англыз бызшәалал аинформациа даара имаҷуп, аха сара аҭыԥантәи ауаа рыцхыраарала исылшеит ареспублика иныҭкааны аилкаара.
Ашәҟәаҟны сара еизызгеит атәымуаҩ идырырц иҭахуп ҳәа сгәы иззаанагоз: акультура, аҭоурых. Идуум ажәар. Иааидкыланы 155 даҟьа ыҟоуп. Ашәҟәы рыларҵәоуп Франциа, Испаниа, Англиа, Америка, Канада уҳәа атәылақәа рҟны.
– Иара убарц абалшои?
– Уажәазы зегь ҭииуп, аха лассы сҭаацәа аараны иҟоуп. Сгәыӷуеит урҭ екземплиарқәак ааргап ҳәа. Дара раԥхьаӡа акәны Аԥсныҟа ԥсшьара ҳәа иаауеит.
– Шәгәы ишԥаанаго, Британиа Ду иаҭаххарушь Аԥсны ахьыԥшымра азхаҵара?
– Сгәы иаанагоит уи аҩызагьы алыршара ауеит ҳәа.